Na osnovi programa dela Mladinske komisije Gasilske zveze Šmartno pri Litiji za leto 2014 organiziramo:

**OBČINSKO TEKMOVANJE V GASILSKI ORIENTACIJI "2014"**

ki bo v soboto, **26. aprila 2014**, ob **9.00** v Vintarjevcu.

Tekmovanje bo potekalo v soorganizaciji GZ Šmartno - MK in PGD Vintarjevec.

**KATEGORIJE** (ekipo sestavljajo trije člani\*)

* kategorija **PIONIRJI**:
	+ pionirke - od 7 do 11 let; (letniki 2003 - 2007)
	+ pionirji ali mešano - od 7 do 11 let; (letniki 2003 - 2007)
* kategorija **MLADINCI**:
	+ mladinke - od 12 do 16 let; (letniki 1998 – 2002)
	+ mladinci ali mešano - od 12 do 16 let; (letniki 1998 – 2002)
* kategorija **GASILCI PRIPRAVNIKI**:
	+ gasilke pripravnice - od 16 do 18 let; (letniki 1996 – 1998)
	+ gasilci pripravniki ali mešano - od 16 do 18 let; (letniki 1996 – 1998)

Tekmovalci letnika 1998 (16 let) lahko tekmujejo v kategoriji mladincev ali gasilcev pripravnikov.

\*V ekipi treh, je lahko samo eden od tekmovalcev mlajši od razpisane starosti za posamezno kategorijo!

Starost članov posamezne ekipe se bo na podlagi prijavnega lista predhodno preverjala v programu Vulkan.

**PRAVICA NASTOPA**

Pravico nastopa na občinski gasilski orientaciji imajo vse ekipe, ki izpolnjujejo zgoraj navedene pogoje. **Število ekip na posamezno društvo ni omejeno!**

**PRIJAVA**

Mladinske komisije društev pošljejo prijave **do** **vključno 19. aprila 2014** na Gasilsko zvezo Šmartno pri Litiji napriloženem obrazcu. Starost članov posamezne ekipe se bo na podlagi prijavnega lista predhodno preverjala v programu Vulkan. **Kasnejših in nepopolnih prijav ne sprejemamo!**

**NEOPRAVIČENA ODSOTNOST**

V primeru neopravičene odsotnosti ekipe na tekmovanju bomo društvu odšteli organizacijske stroške v višini 50 evrov. Opravičeno odsotnost ekipe lahko javite Simonu Dremelj po elektronski pošti **simon.dremelj.sik@gmail.com** ali na GZ Šmartno, najmanj 24 ur pred pričetkom tekmovanja.

**IDENTIFIKACIJA NA DAN TEKMOVANJA**

Na komisiji A se ekipe identificirajo z novo izkaznico pionirja in mladinca s sliko ali gasilsko izkaznico. Stare knjižice pionirja in mladinca NE VELJAJO!

**ČAS NASTOPA**

Vsaka ekipa se javi pri A komisiji vsaj **20 minut** pred startom, kjer dobi ustrezna navodila in je napotena na startno mesto. Časovnica tekmovanja bo objavljena tri dni pred tekmovanjem. V kolikor bodo ekipe zamujale na štart, bo ekipa za vsako minuto zamujanja kaznovana z eno kazensko točko.

**SESTAVA EKIP IN OSTALA NAVODILA ZA TEKMOVANJA**

* Vsak član lahko nastopi samo za eno ekipo.
* Namen kontrolnih točk je, da ekipe ne skrajšujejo začrtanih poti.
* Na kontrolno točko morajo priti vsi trije člani ekipe skupaj, pri pionirjih tudi mentor. S pripravo orodja za vajo lahko ekipe začnejo šele potem, ko je ekipa popolna.
* Kontrolne točke so dobro vidne in označene.
* Kontrolne točke so označene na karti in so lahko oddaljene 10 do 15 m od poti.
* Obvezna je zdravstvena izkaznica.
* Mobitel naj bo povezava z mentorjem zaradi nepredvidenih dogodkov.
* Če ekipa prekine tekmovanje, mora mentor obvestiti komisijo "B" na cilju. Ekipa pa mora kljub temu oddati na cilju tekmovalno polo zaradi evidence tekmovalnih ekip.
* Tekmovanje bo potekalo v vsakem vremenu, zato priporočamo primerno obutev in oblačila.
* Vsak tekmovalec tekmuje na lastno odgovornost.

**OPIS PROGE IN NAČIN TEKMOVANJA**

* Ekipa na startu prejme kontrolni list in karto terena. Na vsaki kontrolni točki se mora vodja ekipe obvezno podpisati ob navzočnosti sodnika. Karto pripravi gostitelj po navodilih GZS. Karto ekipa prejme 1 minuti pred štartom.
* Dolžina proge:
	+ Pionirji: cca 2000 m in ima 4 aktivne kontrolne točke
	+ Mladinci: cca 3000 m in ima 6 aktivnih kontrolnih točk
	+ Gasilci pripravniki: cca 5000 m in ima 6 aktivnih kontrolnih točk
* Ekipe pionirjev in mladincev najprej opravijo "Vajo z vedrovko" in se nato javijo na prostoru z oznako "Start".
* Ekipe gasilcev pripravnikov najprej opravijo vajo "Postavitev orodja" in se nato javijo na prostoru z oznako "Start".
* **Člane pionirskih ekip obvezno spremlja mentor, ki je vpisan na prijavnem listu. Mentor lahko spremlja samo eno ekipo. Če pride na sami prijavi pri A komisiji do spremembe, mora ekipa to spremembo sporočiti (npr: zamenjava mentorja).**
* Tekmovalci se orientirajo po karti, v pomoč jim je lahko kompas.
* Mesto izvajanja posameznih nalog določi in razporedi organizator glede na teren. Mentorji ekip pionirjev pri izvedbi posameznih vaj počakajo svojo ekipo na mestu, ki ga določi organizator tekmovanja.

.

**CILJ:**

Ekipa mora v cilj priteči skupaj, pri pionirjih tudi mentor. Čas se ustavi, ko je zadnji član ekipe (pri pionirjih tudi mentor) pretekel ciljno črto.

**MRTVI ČAS:**

Je čas, ki ga ekipa porabi za čakanje na posameznih kontrolnih točkah, če so te zasedene. Mrtvi čas se šteje od prihoda na KT do priprave orodja. Ker ekipe nanj nimajo veliko vpliva, se ne sme šteti v skupni čas teka (ta čas se odšteje od skupnega časa teka). Na posamezni kontrolni točki ga je potrebno natančno evidentirati in vpisati tudi v ocenjevalni list ( \_\_min.\_\_ sek.). Če je KT prosta, mora ekipa na poziv sodnika pričeti z vajo in mrtvega časa ni.

**ČAS IZVEDBE POSAMEZNE VAJE NA KONTROLNI TOČKI:**

Pri disciplinah, kjer se meri čas, se ta v celoti vpiše v ocenjevalni list (na dve decimalni enoti – 0,00) kot negativne točke.

**Ocenjevanje:**

**Začetno število točk je 500.**

* Čas hoje (teka) se spremeni v negativne točke (ena minuta – 2 negativni točki).
* Prav tako so negativne točke rezultati na kontrolnih točkah.
* Ekipa, ki je zgrešila začrtano pot in posledično ni opravila naloge na posamezni kontrolni točki, se kaznuje z 200 negativnimi točkami (za vsak primer).
* Negativne točke se odštevajo od začetnega števila točk, višje je število točk, boljša je uvrstitev.

**Komisija za pritožbe:**

Komisijo za pritožbe sestavljajo: predsednik organizacijskega odbora, predsednik tekmovalnega odbora in predsednik B komisije. Pritožbe so možne 15 minut po zadnji opravljeni nalogi tekmovalne ekipe.

**PREHRANA:**

Za vse ekipe je poskrbljeno za prehrano in osvežilne napitke.

**Nagrade:**

Vse ekipe prejmejo pisna priznanja, najboljše tri ekipe pri pionirjih, mladincih in gasilcih pripravnikih pa prejmejo medalje in pokale. Ekipe morajo OBVEZNO počakati do konca razglasitve rezultatov. V primeru, da predčasno zapustijo tekmovanje in so prejemniki nagrad, jim le te ne pripadajo.

**Tekmovanje ekipe izven konkurence:**

Ekipa tekmuje izven konkurence, če pride ekipa na tekmovanje brez izkaznic pionirja in mladinca oz. gasilskih izkaznic ali se ugotovi, da je eden izmed članov ekipe starejši, kot so predpisane letnice za določeno kategorijo.

**Diskvalifikacija ekipe:**

* Ekipe, ki bodo odstranjevale označbe na progi, so takoj diskvalificirane.
* Nepopolna ekipa na cilju.
* Nepopolna ekipa na vsaki kontrolni točki.
* Ekipe, ki bi si pred startom ogledovale teren in hodile po progi. Enako velja tudi za mentorje in spremljevalce ekip.
* Neprimerno obnašanje ekipe ali mentorja
* Prisotnost alkohola na prizorišču tekmovanja
* V primeru da mentor spremlja več ekip pionirjev, so vse ekipe diskvalificirana. Posledično se ekipa zbriše iz seznama tekmovalnih enot.

Z gasilskimi pozdravi!

Predsednik MK GZ Šmartno pri Litiji: Predsednik GZ Šmartno pri Litiji:

Simon Dremelj, l.r. Matjaž Borišek, l.r.

Priloge:

* Pravila in točkovanje za izvedbo orientacije,
* Topografski znaki
* Prijavnice
* Kontrolni listi